Rumunšćina

Rumunšćina (teke Dakorumuńšćina) jo jadna rěc z  romaniskich rěcow kótarež słušaju k  indoeuropskim rěcam. Rumunšćina słuša k pódkupce pódzajtšnoromaniskich rěcow. Rumuńska rěc jo oficielna rěc w Rumuńskej a Moldawskej. Ako z maminu rěcu z njej powěda něźi 30 milionow luźi.

 Alfabet 
Wót lěta 1860 rumunšćina wariantu łatyńskego alfabeta z někotarymi pśidatnymi pismikami (Ă, ă, Â, â, Î, î, Ș, ș, Ţ, ţ) wužywa.

 Pismik Wugronjenje a a ă  francojski eu â, î ruski ы b b c k pśed a, o, u č pśed i a e ch k pśed i a e d d e e f f g g pśed a, o, u dž pśed i a e gh  g pśed i a e h h i i j ž k k l l m m n n o o p p r r s s ș (ş)  š t t ț (ţ) c u u v nimski v (w Vase) x ks z z

Nota. Dolne znamješko pśi rumuńskich pismikach șțȘȚ wupada kaž koma, nic kaž cedila kaž pśi turkojskima şŞ abo francojskima çÇ. Tak dłujko kaž połne sady znamješkow za Unicode njejsu byli daloko wužywabne w licakach, a cesto hyšći něnto, wužywaju město togo pismiki şţŞŢ, kótarež maju cedile.

 Gramatika 
Rumuński substantiw ma tśi rody, dwě gramatiskej cysle a pěś padow. Ako artikel funkcioněruju, kaž teke w drugich Balkańskich rěcach, kóńcowki, kótarychž formy wót roda, gramatiskego cysła a pada wótwisuju.

Kategorija:Pódzajtšnoromaniske rěcy
Kategorija:Rěcy Europskeje unije
Kategorija:Rumuńska